ai4bharat/Pralekha huggingface dataset:
संरक्षण मंत्रालय
पृथ्वी-2 या कमी पल्ल्याच्या बॅलिस्टिक क्षेपणास्त्राची यशस्वी चाचणी
नवी दिल्ली, 15 जून 2022
पृथ्वी-2 या कमी पल्ल्याच्या बॅलिस्टिक क्षेपणास्त्राची 15 जून 2022 रोजी ओदिशातील चंडीपूर इथल्या एकात्मिक प्रक्षेपण चाचणी केंद्रातून संध्याकाळी साडेसातच्या सुमारास यशस्वी चाचणी करण्यात आली. हे क्षेपणास्त्र एक सिद्ध झालेली प्रणाली आहे आणि लक्ष्यावर अचूक मारा करण्यास सक्षम आहे.
या चाचणी दरम्यान क्षेपणास्त्राच्या सर्व परिचालन आणि तांत्रिक मापदंडांची यशस्वी पडताळणी करण्यात आली.
S.Patil/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 489
पंतप्रधान कार्यालय
'अफगाणिस्तानवरील दिल्ली प्रादेशिक सुरक्षा चर्चासत्रात' सहभागी होण्यासाठी आलेल्या राष्ट्रीय सुरक्षा सल्लागारांनी तसेच सुरक्षा परिषदेच्या सचिवांनी एकत्रितपणे पंतप्रधानांची भेट घेतली
नवी दिल्ली, 10 नोव्हेंबर 2021
राष्ट्रीय सुरक्षा सल्लागार अजित डोवाल यांनी आज आयोजित केलेल्या अफगाणिस्थानशी संबंधित दिल्ली प्रादेशिक सुरक्षा चर्चासत्रासाठी आलेल्या सात देशांच्या राष्ट्रीय सुरक्षा परिषदेच्या प्रमुखांनी चर्चासत्रानंतर एकत्रितपणे पंतप्रधान नरेंद्र मोदी यांची भेट घेतली.
पंतप्रधानांशी बोलताना इराण, कझाकस्तान, किर्गिझस्तान, रशिया, ताजिकिस्तान, तुर्कमेनिस्तान आणि उजबेकिस्तान या राष्ट्रांचे प्रतिनिधित्व करणाऱ्या वरिष्ठ सुरक्षा अधिकाऱ्यांनी अशा प्रकारचे चर्चासत्र आयोजित करण्यासाठी भारताने घेतलेल्या पुढाकाराची तसेच या बैठकीत झालेल्या विधायक चर्चेबाबत प्रशंसा केली. अफगाणिस्तानमधील परिस्थितीबाबत आपापल्या राष्ट्रांचा दृष्टिकोनही त्यांनी विशद केला.
महामारीने अनेक आव्हाने निर्माण केली असताना देखील वरिष्ठ स्तरावरील मान्यवरांनी दिल्ली येथे चर्चासत्रात घेतलेल्या सहभागाबद्दल पंतप्रधानांनी प्रशंसा केली.
या प्रदेशातील राष्ट्रांनी अफगाणिस्तानच्या संदर्भात सर्वसमावेशक शासन , अफगाणिस्तानच्या सीमांचा दहशतवाद्यांकडून वाढत्या वापराबाबत शून्य सहनशीलता धोरण, अमली पदार्थांच्या चोरट्या वाहतुकीला तसेच अफगाणिस्तान मार्फत होणाऱ्या शस्त्रास्त्रांच्या वाहतुकीला अटकाव, आणि अफगाणिस्तानमधील मानवी हक्काच्या परिस्थितीची दखल ही चार उद्दिष्टे लक्षात ठेवणे आवश्यक आहे असे ते म्हणाले,
प्रादेशिक सुरक्षा चर्चासत्रामुळे मध्य आशियातील संयमी आणि प्रगतीशील संस्कृतीचे पुनरुज्जीवन होईल आणि कट्टरवादी प्रवृत्तींना आळा बसेल अशी आशा पंतप्रधानांनी यावेळी व्यक्त केली.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
इंटेलिजन्स कोअरचा 80 वा कोअर दिवस
पुणे, 1 नोव्हेंबर 2022
1 नोव्हेंबर 2022 रोजी इंटेलिजेंस कोअरच्या 80 व्या कोअर दिनानिमित्त, लेफ्टनंट जनरल अजय कुमार सिंग, एव्हीएसएम, वायएसएम, एसएम, व्हीएसएम, जनरल ऑफिसर कमांडिंग-इन-चीफ, दक्षिण कमांड यांनी इंटेलिजन्स कोअरच्या सर्व श्रेणींचे कौतुक केले. 'सदासतर्क' या ब्रीदवाक्यानुसार कठोर परिश्रम करत राहण्याचे आणि आपल्या निर्णय क्षमतेचा लाभ लष्करातील विविध टप्प्यांवर देण्याचे आवाहन केले.
शांततेच्या काळात आणि युद्धादरम्यान देखील लष्कराची परिचालन कार्यक्षमता वाढविण्यासाठी योग्य वेळी, अचूक आणि कृतीयोग्य गुप्तचर माहिती प्रदान करणारी एक निर्णायक आणि महत्त्वपूर्ण शाखा म्हणून इंटेलिजेंस कोअरने आपली ओळख निर्माण केली आहे. या कोअरने उच्च दर्जाची व्यावसायिकता जपली आहे तसेच विविध संघर्षाच्या प्रसंगी सतत बदलत्या परिस्थितीमुळे जलद गतीने निर्माण होणार्या अनेक आव्हानांना सामोरे जाण्याचा त्यांचा दृढनिश्चय आहे. भविष्यातील तांत्रिक अभिनवता, संघर्षाच्या अमर्यादित आणि अपारंपरिक शक्तींच्या वाढत्या वर्चस्वामुळे येणाऱ्या संभाव्य आव्हानांना तोंड देण्यासाठी इंटेलिजेंस कोअर सदैव सज्ज आहे.
S.Patil /B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 80
पंतप्रधान कार्यालय
राजस्थानमधील टोंक येथील 'संसद रसोई' उपक्रमाची पंतप्रधानांनी केली प्रशंसा
पंतप्रधान नरेंद्र मोदी यांनी राजस्थानमधील टोंक येथील 'संसद रसोई' या उपक्रमाची प्रशंसा केली आहे.
टोंक-सवाई माधोपूरचे खासदार सुखबीर सिंग जौनापुरिया यांच्या ट्विटला प्रतिसाद देताना पंतप्रधानांनी ट्विट केले आहे;
प्रशंसनीय उपक्रम,
टोंक येथील संसद रसोई या उपक्रमामुळे गरीब आणि गरजूंना अतिशय मोठा दिलासा मिळेल.
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड - 19 लसीच्या मात्रांच्या उपलब्धते विषयी अद्ययावत माहिती
कोविड प्रतिबंधक लसीच्या 170 कोटी 41 लाखाहून अधिक मात्रा राज्ये आणि केंद्रशासित प्रदेशांना पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 12 कोटी 27 लाखाहून अधिक मात्रा अजूनही शिल्लक आणि पुढील काळातील वापरासाठी उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार वचनबद्ध आहे. 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून, केंद्र सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,70,41,92,350
|
|
BALANCE AVAILABLE
|
|
12,27,93,281
भारत सरकारने आतापर्यंत खरेदी केलेल्या मात्रांचा मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 170 कोटी 41 लाखहून अधिक  मात्रांचा पुरवठा करण्यात आला आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 12 कोटी 27 लाखाहून अधिक  मात्रा आगामी काळात लसीकरण करण्यासाठी अजूनही शिल्लक आहेत.
आरोग्य आणि कुटुंब कल्याण मंत्रालय
भारतात कोविड-19 प्रतिबंधक लसीकरणाने पार केला 66 कोटी मात्रांचा टप्पा
गेल्या 24 तासात 81 लाखाहून अधिक मात्रा देण्यात आल्या
भारतात रुग्ण बरे होण्याचा सध्याचा दर 97.48%
देशात गेल्या 24 तासात कोरोनाचे 47,092 नवे दैनंदिन रुग्ण
देशातली सध्या उपचाराधीन रुग्णसंख्या ही एकूण रुग्णांच्या 1.19%
साप्ताहिक पॉझीटीव्हिटी दर  गेले 69 दिवस 3% कमी
भारतात कोविड-19 प्रतिबंधक लसीकरणाने 66 कोटी मात्रांचा महत्वाचा टप्पा काल पार केला. भारताने गेल्या 24 तासात 81,09,244 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 66.30 कोटीपेक्षा जास्त मात्रा  दिल्या आहेत. एकूण 69,60,983 सत्रांद्वारे मात्रा देण्यात आल्या आहेत.
यामध्ये यांचा समावेश आहे-
|
|
HCWs
|
|
1st Dose
|
|
1,03,59,391
|
|
2nd Dose
|
|
84,14,897
|
|
FLWs
|
|
1st Dose
|
|
1,83,25,922
|
|
2nd Dose
|
|
1,33,20,833
|
|
Age Group 18-44 years
|
|
1st Dose
|
|
25,97,17,695
|
|
2nd Dose
|
|
2,98,87,208
|
|
Age Group 45-59 years
|
|
1st Dose
|
|
13,33,18,523
|
|
2nd Dose
|
|
5,59,07,199
|
|
Over 60 years
|
|
1st Dose
|
|
8,80,78,095
|
|
2nd Dose
|
|
4,57,07,571
|
|
Total
|
|
66,30,37,334
देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 35,181 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,20,28,825
रुग्ण कोरोना मुक्त झाले आहेत.
कोरोनातून बरे होण्याचा दर 97.48%.झाला आहे.
सलग 67 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे.
गेल्या 24 तासात 47,092 नव्या रुग्णांची नोंद झाली.
देशात उपचाराधीन रुग्णांची संख्या 3,89,583 आहे.उपचाराधीन रुग्ण, एकूण रुग्णांच्या 1.19% आहेत.
चाचण्या करण्याच्या क्षमतेत वाढ सुरु असून देशात गेल्या 24 तासात 16,84,441 चाचण्या करण्यात आल्या. भारताने आतापर्यंत 52.48 कोटीहून अधिक  चाचण्या केल्या आहेत.
देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 2.62% असून गेले 69 दिवस 3% पेक्षा कमी आहे. दैनंदिन पॉझीटीव्हिटी दर 2.80% असून हा दर गेले 87 दिवस 5% पेक्षा कमी आहे.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमेअंतर्गत आतापर्यंत 190 कोटी 67 लाख लसींच्या मात्रा देण्यात आल्या आहेत
भारतातील उपचाराधीन रुग्णांची संख्या सध्या 19,494 आहे
उपचाराधीन रुग्णांचे प्रमाण 0.05% आहे
रुग्ण बरे होण्याचा दर सध्या 98.74% आहे
गेल्या 24 तासात 2,986 रुग्ण बरे झाले, त्यामुळे बरे झालेल्या रुग्णांची संख्या वाढून 4,25,66,935 वर
गेल्या 24 तासात 2,897 नवे रुग्ण आढळले
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 84.19 कोटी चाचण्या करण्यात आल्या. गेल्या 24 तासात 4,72,190 चाचण्या करण्यात आल्या
पंतप्रधान कार्यालय
पंतप्रधान इकॉनॉमिक टाईम्स ग्लोबल बिझनेस समिटला संबोधित करणार
नवी दिल्ली, 5 मार्च 2020
पंतप्रधान उद्या 6 मार्च रोजी इकॉनॉमिक टाईम्स ग्लोबल बिझनेस समिटच्या उद्घाटन सत्राला संबोधित करणार आहेत. जगभरातून आलेल्या प्रतिनिधींना पंतप्रधान संबोधित करतील.
‘खंडीत जगात शाश्वत विकासासाठी सहकार्य’ अशी यंदाची संकल्पना आहे.
M.Chopade/S.Kane/P.Malandkar
(Visitor Counter : 95
पंतप्रधान कार्यालय
अमेरिकेचे परराष्ट्र मंत्री अँटनी ब्लिंकेन यांनी पंतप्रधान नरेंद्र मोदी यांची भेट घेतली
नवी दिल्ली, 28 जुलै 2021
अमेरिकेचे परराष्ट्र मंत्री अँटनी ब्लिंकेन यांनी आज पंतप्रधान नरेंद्र मोदी यांची सकाळी भेट घेतली.
परराष्ट्र मंत्री ब्लिंकेन यांनी राष्ट्राध्यक्ष बायडन आणि उपाध्यक्ष हॅरिस यांच्या वतीने पंतप्रधानांना शुभेच्छा दिल्या. या भेटीपूर्वी त्यांनी परराष्ट्र मंत्री आणि राष्ट्रीय सुरक्षा सल्लागार यांच्याशी केलेल्या फलदायी देवाणघेवाणीविषयी पंतप्रधानांना माहिती दिली आणि संरक्षण, सागरी सुरक्षा, व्यापार आणि गुंतवणूक, हवामान बदल आणि विज्ञान आणि तंत्रज्ञान यासह विविध क्षेत्रात भारत अमेरिका दरम्यानचे धोरणात्मक संबंध आणखी मजबूत करण्याची दृढ वचनबद्धता व्यक्त केली.
पंतप्रधानांनी राष्ट्राध्यक्ष बायडन आणि उपाध्यक्ष हॅरिस यांना हार्दिक शुभेच्छा दिल्या आणि कोविड -19 विरुद्ध लढा आणि हवामान बदलाशी संबंधित राष्ट्राध्यक्ष बायडन यांनी घेतलेल्या पुढाकारांबद्दल कौतुक केले.
परराष्ट्र मंत्री ब्लिंकेन यांनी भारत आणि अमेरिका यांच्यात विविध द्विपक्षीय आणि बहुपक्षीय मुद्यांवरील वाढते एकमत आणि या त्याला ठोस आणि व्यावहारिक सहकार्यात रूपांतरित करण्यासाठी उभयपक्षी धोरणात्मक भागीदारीच्या बांधिलकीचे कौतुक केले.
पंतप्रधान मोदी म्हणाले की, अमेरिका आणि भारत येथील समाज लोकशाही, स्वातंत्र्य आणि मुक्तता या मूल्यांविषयी सखोल प्रतिबद्धता दर्शवितात आणि अमेरिकेतील भारतीय वंशाच्या लोकांनी द्विपक्षीय संबंध वाढविण्यासाठी मोठे योगदान दिले आहे.
पंतप्रधानांनी नमूद केले की कोविड -19 मुळे निर्माण झालेली आव्हाने, जागतिक आर्थिक पुनर्प्राप्ती आणि हवामान बदलांच्या पार्श्वभूमीवर येत्या काही वर्षांत भारत-अमेरिका धोरणात्मक भागीदारी जागतिक पातळीवर अधिक महत्त्वपूर्ण ठरेल.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
पश्चिम बंगालमधील विविध रेल्वे पायाभूत प्रकल्पांचे पीयूष गोयल यांच्या हस्ते लोकार्पण
रेल्वेमंत्री पीयूष गोयल यांनी आज नवीन विद्युतीकरण केलेला मणिग्राम-निमतीत विभाग, मालदा आणि मनिग्राम जवळील पूल , खगराघाट रोड, लालबाग कोर्ट रोड, तेन्या, दहापरधाम आणि नियालिशपारा येथील पाच फूट ओव्हर ब्रिज, सुजनीपारा व बासुदेवपूर स्थानकांवरील दोन फूट ओव्हर ब्रिजचे व्हिडीओ कॉन्फरन्सच्या माध्यमातून लोकार्पण केले. पूर्व रेल्वे मालदा विभागांतर्गत वरील कामे करण्यात आली. गोयल यांनी नव्याने विद्युतीकरण केलेल्या मनिग्राम-निमतीत विभागावर मालगाडीला हिरवा झेंडा देखील दाखविला. यावेळी पर्यावरण, वन व हवामान बदल राज्यमंत्री बाबुल सुप्रियो आणि इतर मान्यवर उपस्थित होते.
2023 पर्यंत पश्चिम बंगालमधील प्रत्येक मार्गाचे विद्युतीकरण होईल, यामुळे प्रदूषण कमी होईल, वेग वाढेल आणि प्रवाशांच्या सुविधा वाढतील असे पीयूष गोयल यांनी यावेळी सांगितले. पश्चिम बंगालमधील रेल्वेच्या पायाभूत सुविधा सुधारण्यासाठी मागील सहा 19,811 कोटी रुपयांची गुंतवणूक करण्यात आली आहे. कोणत्याही रेल्वे अपघातात एकाही प्रवाशाने आपला प्राण गमावला नाही, रेल्वे कर्मचार्यांच्या मेहनतीचे हे फळ असून भारतीय रेल्वेने सुरक्षिततेचा नवीन विक्रम नोंदविला आहे असेही गोयल यांनी यावेळी नमूद केले.
ग्राहक व्यवहार, अन्न आणि सार्वजनिक पुरवठा मंत्रालय
अप्रमाणित प्रेशर कुकरची ऑनलाइन विक्री करणाऱ्या ई-वाणिज्य कंपन्या आणि विक्रेत्यांना बजावल्या 15 नोटिसा
नवी दिल्ली, 9 फेब्रुवारी 2022
एक वर्ग म्हणून ग्राहकांच्या हक्कांचे संरक्षण करण्याच्या अनुषंगाने , ग्राहकांना इजा किंवा हानी होण्याचा धोका टाळण्यासाठी मानकांचे पालन आणि मानक चिन्हाचा अनिवार्य वापर करण्याच्या केंद्र सरकारने दिलेल्या निर्देशां अंतर्गत घरगुती प्रेशर कुकर  आदेश, 2020 चे उल्लंघन करून प्रेशर कुकरची विक्री करत असल्याचे आढळून आलेल्या, ई-वाणिज्य कंपन्यांना केंद्रीय ग्राहक संरक्षण प्राधिकरणाने  नोटिसा जारी केल्या आहेत. केंद्रीय ग्राहक व्यवहार, अन्न आणि सार्वजनिक वितरण राज्यमंत्री अश्विनी कुमार चौबे यांनी आज लोकसभेत एका प्रश्नाच्या लेखी उत्तरात ही माहिती दिली.आतापर्यंत अप्रमाणित प्रेशर कुकरची ऑनलाइन विक्री करणाऱ्या ई-वाणिज्य कंपन्या आणि विक्रेत्यांना 15 नोटिसा पाठवण्यात आल्या आहेत.
मानकांचे पालन सुनिश्चित करण्यासाठी आणि निकृष्ट दर्जाच्या वस्तूंपासून ग्राहकांचे संरक्षण करण्यासाठी, केंद्र सरकारला भारतीय मानक ब्युरो कायदा, 2016 च्या कलम 16 अंतर्गत मानक चिन्हाचा अनिवार्य वापर करण्याचे निर्देश देण्याचा अधिकार आहे. दिशानिर्देश सामान्यतः गुणवत्ता नियंत्रण आदेश  स्वरूपात प्रकाशित केले जातात. घरगुती प्रेशर कुकरसाठी गुणवत्ता नियंत्रण आदेश 1 फेब्रुवारी, 2021 रोजी आणि हेल्मेटसाठी 1 जून, 2021 रोजी लागू झाला आहे.
भारतीय मानक ब्युरोने, प्रेशर कुकरसाठी असलेल्या गुणवत्ता नियंत्रण आदेशाचे उल्लंघन केल्याबद्दल 3 आणि हेल्मेटसाठी असलेल्या गुणवत्ता नियंत्रण आदेशाचे उल्लंघन केल्याबद्दल 2 नोटिसा बजावल्या आहेत.
वैध मापन कायदा 2009 अन्वये, अनिवार्य घोषणांच्या आणि या कायद्याअंतर्गत तयार करण्यात आलेल्या उत्पादनाचा मूळ देश, कालबाह्यता तारीख इ. संदर्भातील नियमांच्या विविध उल्लंघनाविरुद्ध 16.10.2020 ते 03.02.2022 या कालावधीत एकूण 305 खटले दाखल करण्यात आले आहेत, याची माहिती खालील तक्त्यात दिली आहे.
|
|
Category of grievance
|
|
Number of cases
|
|
Country of origin
|
|
281
|
|
Expiry Date / Best Before
|
|
7
|
|
Manufacturer / Importer’s Complete Address details
|
|
7
|
|
Charged More than MRP
|
|
7
|
|

|
|
1
|
|
No declaration of MRP
|
|
1
|
|
Net Quantity
|
|
1
|
|
Total
|
|
305S.Thakur/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
नौवहन मंत्रालय
जवाहरलाल नेहरू पोर्ट ट्रस्ट कडून महिलांसाठी व्यावसायिक प्रशिक्षण.
व्यावसायिक सामाजिक उत्तरदायित्वाचा भाग म्हणून जवाहरलाल नेहरू पोर्ट ट्रस्ट त्यांच्या एका कंटेनर हाताळणी बंदरामध्ये स्त्रियांसाठी व्यावसायिक शिक्षण प्रशिक्षण कार्यक्रम सुरू केला आहे. शिक्षण कार्यक्रमाला जनशिक्षण संस्थेचे सहकार्य लाभले आहे.
जवाहरलाल पोर्ट ट्रस्टचे अध्यक्ष संजय सेठी यांच्या हस्ते मुंबईत न्हावा शेवा ग्रामपंचायत येथे या व्यावसायिक प्रशिक्षण कार्यक्रमाचे उद्घाटन झाले.
जवाहरलाल नेहरु पोर्ट ट्रस्ट ने सामाजिक उत्तरदायित्व निधी अंतर्गत पन्नास लाख रुपये रायगड जिल्ह्यातील 1000 जणांना कौशल्य विकास प्रशिक्षण देण्यासाठी मंजूर केले.
तीन महिने चालणार असलेल्या या व्यावसायिक प्रशिक्षण कार्यक्रमाचा भर कौशल्य विकासावर, तसेच स्त्रियांना व्यावसायिक कौशल्ये अवगत होऊन मुख्य प्रवाहात येण्यासाठी त्यांना पुढेही मदत मिळत राहावे यावर आहे. या शिक्षणक्रमात सौंदर्य साधना , शुश्रूषा, नर्सिंग होमसाठी मदतनीस, सॅनिटरी पॅड बनवणे, भाजी व मासे सुकवणे, वारली पेंटिंग अगरबत्ती पॅकेजिंग अशी कौशल्ये समाविष्ट आहेत
पहिल्या टप्प्यात जन शिक्षण संस्थेने जवाहरलाल पोर्ट ट्रस्टच्या मदतीने एकूण 18 शिक्षणक्रमांचे प्रशिक्षण रायगड जिल्ह्यातील 450 लाभार्थ्यांना दिले.
या उपक्रमाच्या आत्ताच्या टप्प्यात चारशे लाभार्थ्यांना सोळा विविध शिक्षणक्रमांचे प्रशिक्षण मिळेल . याशिवाय उरण तालुक्यातील 5 तुकडयांचाही समावेश यात आहे.
जन शिक्षण संस्था ही कौशल्य विकास आणि नवोद्योजकता मंत्रालयाशी संलग्न असलेली स्वयंसेवी संस्था आहे. ही संस्था कौशल्य विकास आणि रोजगार निर्माण कार्यक्रमात पंधरा वर्षांहून जास्त काळ सक्रिय आहे.
जन शिक्षण संस्थेने 40 पेक्षा जास्त प्रकारचे व्यवसायिक प्रशिक्षक कार्यक्रम राबवले असून आत्तापर्यंत 28 हजारहून जास्त जणांनी प्रशिक्षण घेतले आहे.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशांतील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 155.95 कोटींपेक्षा अधिक मात्रांचा केला पुरवठा
राज्ये आणि केंद्रशासित प्रदेशांकडे अजूनही लसीच्या न वापरलेल्या 17.74 कोटींपेक्षा अधिक मात्रा शिल्लक
नवी दिल्ली -09 JAN 2022
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. देशव्यापी कोविड लसीकरण 16 जानेवारी 2021 ला सुरु झाले. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मात्रांचा विनामूल्य पुरवठा करून केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्यात, देशातील लस उत्पादकांकडून 75 टक्के लसींची खरेदी करून, राज्ये आणि केंद्रशासित प्रदेशांना त्याचा मोफत पुरवठा केला जात आहे.
|
|
VACCINE DOSES
|
|

|
|
SUPPLIED
|
|
1,55,95,35,295
|
|
BALANCE AVAILABLE
|
|
17,74,25,761
केंद्र सरकारने आतापर्यंत लसींच्या 155.95 कोटींपेक्षा जास्त  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
न वापरलेल्या 17.74 कोटीपेक्षा जास्त  मात्रा राज्ये आणि केंद्रशासित प्रदेशांकडे अद्याप शिल्लक आहेत.
रस्ते वाहतूक आणि महामार्ग मंत्रालय
उद्या मध्यरात्रीपासून FASTag अनिवार्य घोषित
रस्ते वाहतूक आणि महामार्ग मंत्रालयाने निर्णय घेतला आहे की राष्ट्रीय महामार्गांवरील फी प्लाझामधील सर्व लेन 15/16 फेब्रुवारी 2021 च्या मध्यरात्रीपासून “फी प्लाझाची फास्टॅग लेन” म्हणून घोषित करण्यात येतील. त्यामुळे एनएच शुल्क अधिनियम 2008 नुसार FASTag लेनमध्ये प्रवेश करणारे FASTag न बसवलेले कोणतेही वाहन किंवा वैध, कार्यरत FASTag शिवाय प्रवेश करणाऱ्या वाहनांना त्या श्रेणीस लागू असलेल्या शुल्काच्या दुप्पट शुल्क भरावे लागेल.
आज जारी केलेल्या निवेदनात मंत्रालयाने स्पष्ट केले आहे की डिजिटल पद्धतीने फी भरायला चालना देण्यासाठी, प्रतीक्षा वेळ आणि इंधनाचा वापर कमी करण्यासाठी आणि फी प्लाझामधून विनाव्यत्यय प्रवास करता यावा यासाठी हे केले गेले आहे. मंत्रालयाने 1 जानेवारी 2021 पासून मोटार वाहनांच्या एम अँड एन प्रवर्गात FASTag बसवणे अनिवार्य केले होते.
प्रवर्ग ‘एम’ म्हणजे प्रवासी वाहतूक करणारे कमीतकमी चार चाकी मोटर वाहन आणि ‘एन’ मालवाहतूक करणारे किमान चारचाकी वाहन जे सामानाबरोबरच माणसांनाही घेऊन जाऊ शकतात.
ग्राहक व्यवहार, अन्न आणि सार्वजनिक पुरवठा मंत्रालय
केंद्राने प्रथमच अ श्रेणीचा पोषणयुक्त तांदूळ आणि सर्व साधारण तांदळासाठी समान निर्देश केले जारी
नवी दिल्ली, 20 सप्टेंबर 2021
ग्राहक कल्याण, अन्न आणि सार्वजनिक वितरण मंत्रालयाअंतर्गत अन्न आणि सार्वजनिक वितरण विभागाने प्रथमच पोषण युक्त तांदूळ साठ खरेदीमध्ये श्रेणी अ चा पोषणयुक्त तांदूळ आणि सर्व साधारण तांदूळासाठी एकसमान निर्देश जारी केले आहेत, ज्यामध्ये 1% एफआरके चे सर्व साधारण तांदुळासमवेत मिश्रण करावे लागेल.
विभागाने खरीप विपणन हंगाम 2020-21 साठी केंद्रीय एकत्रित साठ्या करिता खरेदीसाठी एक समान निर्देश जारी केले.सामान्य प्रक्रिये अंतर्गत धान, तांदूळ आणि ज्वारी, बाजरी, मका, यासारख्या भरड धान्यासाठी हे निर्देश जारी करण्यात आले आहेत.
शेतकऱ्यांमध्ये या समान निर्देशाविषयी व्यापक प्रचार करण्याची विनंती राज्य सरकारांना करण्यात आली आहे. ज्यायोगे त्यांच्या कृषी मालाला योग्य मूल्य मिळेल आणि साठा नाकारणे पूर्णपणे टाळता येईल.
खरीप विपणन हंगाम 2020-21 साठीची खरेदी एकसमान निर्देशानुसारच झाली पाहिजे असे सर्व राज्ये आणि केंद्र शासित प्रदेश आणि भारतीय अन्न महामंडळाला कळवण्यात आले आहे.
शेतकऱ्यांचे हित रक्षण आणि प्रोत्साहन करण्यासाठी भारत सरकारने हरियाणा आणि पंजाब संदर्भात 26 सप्टेंबर 2020 पासून आणि देशातल्या इतर भागासाठी 28 सप्टेंबर 2020 पासून खरीप खरेदी काळ अलीकडे केला आहे. भारतीय अन्न महामंडळ आणि राज्य खरेदी एजन्सीना खरेदी सुरळीत आणि शेतकऱ्यांना किमान आधारभूत किंमत देणे सुनिश्चित करण्याचे निर्देश देण्यात आले आहेत.M.Chopade/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
पंतप्रधान 14 जून रोजी महाराष्ट्राला भेट देणार
पंतप्रधान देहू, पुणे इथल्या जगतगुरु श्रीसंत तुकाराम महाराज मंदिराचं उद्घाटन करणार
मुंबई मधील जल भूषण इमारत आणि राज भवन येथील क्रांतिकारक गॅलरीचे पंतप्रधानांच्या हस्ते उद्घाटन होणार
क्रांतिकारक गॅलरी हे महाराष्ट्रातील स्वातंत्र्य सैनिक आणि क्रांतिकारकांचे स्मरण करण्यासाठी विकसित करण्यात आलेले अशा प्रकारचे पहिले संग्रहालय
पंतप्रधान मुंबई समाचारच्या द्विशताब्दी महोत्सवात देखील सहभागी होणार- एक वृत्तपत्र जे गेली 200 वर्ष सातत्त्याने प्रकाशित होत आहे
पंतप्रधान नरेंद्र मोदी 14 जून रोजी महाराष्ट्र दौऱ्यावर येणार आहेत. दुपारी 1:45 च्या सुमाराला पंतप्रधान देहू, पुणे येथील जगतगुरु श्रीसंत तुकाराम महाराज मंदिराचं उद्घाटन करतील. संध्याकाळी 4:45 च्या सुमाराला पंतप्रधान मुंबई मधील जल भूषण इमारत आणि राज भवन येथील क्रांतिकारक गॅलरीचं उद्घाटन करतील. त्यानंतर संध्याकाळी 6 च्या सुमाराला पंतप्रधान मुंबईतल्या वांद्रे कुर्ला कॉम्प्लेक्स येथे मुंबई समाचारच्या द्विशताब्दी महोत्सवात सहभागी होतील.
पंतप्रधान पुणे येथे
पंतप्रधान देहू, पुणे इथल्या जगतगुरु श्रीसंत तुकाराम महाराज मंदिराचं उद्घाटन करतील. संत तुकाराम हे वारकरी संप्रदायाचे संत आणि कवी होते, जे त्यांचे अभंग आणि अध्यात्मिक कीर्तनाच्या माध्यमातून केलेल्या समाजाभिमुख पूजनासाठी ओळखले जातात. ते देहू इथे रहायचे. त्यांच्या निधनानंतर एक शिला मंदिर बांधण्यात आलं, पण त्याची औपचारिक रचना देऊळ म्हणून करण्यात आली नव्हती. या मंदिराची 36 शिखरांसह दगडी पुनर्बांधणी करण्यात आली असून त्यामध्ये संत तुकाराम महाराजांची मूर्ती देखील आहे.
पंतप्रधान मुंबई येथे
पंतप्रधान मुंबईमधील जल भूषण इमारत आणि राजभवन येथील क्रांतिकारक गॅलरीचं उद्घाटन करतील. जल भूषण इमारत हे 1885 सालापासून महाराष्ट्राच्या राज्यपालांचे अधिकृत निवासस्थान आहे. या इमारतीचे आयुर्मान संपल्यामुळे ती पाडण्यात आली होती आणि त्या जागी नव्या इमारतीच्या बांधकामाची मंजुरी देण्यात आली होती. भारताच्या माननीय राष्ट्रपतींच्या हस्ते ऑगस्ट 2019 मध्ये नव्या इमारतीची पायाभरणी करण्यात आली होती. जुन्या इमारतीची सर्व वैशिष्ट्ये नव्याने बांधण्यात आलेल्या इमारतीत जतन करण्यात आली आहेत.
सन 2016 मध्ये महाराष्ट्राचे तत्कालीन राज्यपाल विद्यासागर राव यांना राज भवनामध्ये एक भुयार सापडले होते. शस्त्रास्त्र ठेवण्यासाठी गुप्त ठिकाण म्हणून पूर्वी ब्रिटीश या भुयाराचा उपयोग करत होते. 2019 साली या भुयाराचे नुतनीकरण करण्यात आले. या भुयारात बनवण्यात आलेली गॅलरी महाराष्ट्रातील स्वातंत्र्य सैनिक आणि क्रांतिकारकांच्या स्मरणार्थ बनवण्यात आलेले अशा स्वरूपाचे एकमेव संग्रहालय आहे. हे संग्रहालय वासुदेव बळवंत फडके, चाफेकर बंधू, सावरकर बंधू, मॅडम भिकाजी कामा, व्ही. बी. गोगटे, 1946 मधील नौदल क्रांती आणि अन्य क्रांतीकारकांना श्रद्धांजली अर्पण करते.
पंतप्रधान मुंबईत वांद्रे कुर्ला कॉम्प्लेक्स येथे मुंबई समाचारच्या द्विशताब्दी महोत्सवात देखील सहभागी होतील. 1 जुलै,1822 रोजी फरदुनजी मर्झबानजी यांच्या हस्ते मुंबई समाचारची एक साप्ताहिक म्हणून छपाई सुरु झाली. त्यानंतर 1832 साली ते दैनिक झाले. हे वृत्तपत्र गेली 200 वर्ष सातत्त्याने प्रकाशित होत आहे. या दुर्मिळ विक्रमाचे स्मरण म्हणून या प्रसंगी एक टपाल तिकीट देखील प्रकाशित केले जाईल.
पंतप्रधान कार्यालय
पीएम मत्स्य संपदा योजनेचे लाभ घेतल्याबद्दल सिरसा इथल्या शेतकऱ्यांचे पंतप्रधानांनी केले कौतुक
पीएम मत्स्य संपदा योजनेचे लाभ समोर आणण्यासाठी सिरसा इथल्या शेतकऱ्यांनी केलेल्या प्रयत्नांचे पंतप्रधान नरेंद्र मोदी यांनी कौतुक केले आहे. हे प्रयत्न महिला सक्षमीकरणाचेही प्रतीक आहेत, असे पंतप्रधान म्हणाले.
सिरसा इथल्या खासदार सुनीता दुग्गल यांनी, स्थानिक शेतकऱ्यांनी पीएमएमएसआय योजनेचे लाभ घेतल्याबद्दलचा एक ट्वीट थ्रेड केला आहे, त्याला पंतप्रधानांनी प्रतिसाद दिला.
पंतप्रधानांनी ट्वीट केले आहे;
“सिरसा इथल्या आमच्या शेतकरी बंधू-भगिनींचे हे प्रयत्न, पीएम मत्स्य संपदा योजनेचे लाभ तर समोर आणतातच, दुसरीकडे ते महिला सक्षमीकरणाचेही प्रतीक ठरले आहे.”
पंतप्रधान कार्यालय
पंतप्रधानांनी रामधारी सिंग दिनकर यांना त्यांच्या जयंतीनिमित्त अर्पण केली विनम्र आदरांजली
पंतप्रधान नरेंद्र मोदी यांनी राष्ट्रकवी रामधारी सिंग दिनकर यांना त्यांच्या जयंतीनिमित्त आज आदरांजली वाहिली.
राष्ट्रकवि रामधारी सिंह दिनकर जी को उनकी जयंती पर विनम्र श्रद्धांजलि। उनकी कालजयी कविताएं साहित्यप्रेमियों को ही नहीं, बल्कि समस्त देशवासियों को निरंतर प्रेरित करती रहेंगी।
— Narendra Modi  September 23, 2020
कोळसा मंत्रालय
कोळसा खाण लिलाव: ऑफलाइन-प्रत्यक्ष लिलाव प्रस्ताव
कोळसा मंत्रालयाने दि. 18 जून, 2020 रोजी 38 कोळसा खाणींच्या लिलावाची प्रक्रिया सुरू केली आहे. व्यावसायिक खाणींच्या 11व्या शृंखलेतले, हे लिलाव सीएम  कायदा, 2015, अन्वये होणार आहेत. आणि पहिल्या शृंखलेतले लिलाव एमएमडीआर कायदा, 1957 अन्वये होणार आहे. या लिलावासाठी बोली लावण्याची अंतिम तारीख 29.09.2020  आहे.या लिलावामध्ये सहभागी होण्यासाठी आत्तापर्यंत 46 कंपन्यांनी 82 बोलींचे प्रस्ताव सादर कले आहेत. या बोली ऑफलाइन असून, कार्यालयामध्ये प्रत्यक्ष सादर करण्यात आल्या आहेत. या बोली 23 कोळसा खाणी-ब्लॉक्ससाठी असून त्या अधिसूचित प्राधिका-यांकडे सादर केल्या आहेत. तसेच आणखी दोन बोली 20 कोळसा खाणींसाठी आल्या आहेत.
----
B.Gokhale/S.Bedekar/P.Kor